ทีมประชารัฐสังคม เดินหน้า 5 ประเด็นเร่งด่วน
พล.อ.อนันตพร กาญจนรัตน์ รมว.การพัฒนาสังคมและความมั่นคงของมนุษย์ (พม.) กล่าวภายหลังเป็นประธานการประชุมคณะทำงานประชารัฐเพื่อสังคม (E6) ครั้งที่ 1/2561 ว่า ที่ประชุมติดตามความคืบหน้า 5 ประเด็นเร่งด่วน คือ,1.ส่งเสริมการมีรายได้และมีงานทำของผู้พิการ เน้นขับเคลื่อนให้เกิดการจ้างงานผู้พิการตามมาตรา 33 และ 35 ของ พ.ร.บ.ส่งเสริมและพัฒนา คุณภาพชีวิตคนพิการ พ.ศ.2550 ในหน่วยงานภาคเอกชน ภาครัฐ และรัฐวิสาหกิจ ให้ได้ 68,000 อัตรา ภายในปี 2561 โดยขอให้มีความชัดเจนและแก้ไขข้อติดขัด,2.ส่งเสริมการมีรายได้และมีงานทำของผู้สูงอายุ ทั้งแรงงานในระบบและนอกระบบ รวม 58,000 คน ในปี 2561 เพื่อลดภาระการพึ่งพิงและสร้างงานในชุมชน,พล.อ.อนันตพรกล่าวต่อไปว่า 3.การออมเพื่อการเกษียณอายุ จะเร่งรัดการจัดตั้งกองทุนบำเหน็จบำนาญแห่งชาติ ยกเว้นภาษีเงินได้สำหรับ เงินชดเชยเมื่อออกจากงานเนื่องจากการเกษียณอายุ,4.ที่อยู่อาศัยและสิ่งแวดล้อมเพื่อการอยู่อาศัย มีเป้าหมายจัดตั้งศูนย์กลางนวัตกรรมเครื่องมือสำหรับผู้สูงอายุตามภูมิภาคต่างๆ 5 ศูนย์ในปี 2561 รวมถึงสนับสนุนภาคเอกชนให้ดำเนินโครงการนำร่องพัฒนาพื้นที่อยู่อาศัยผู้มีรายได้น้อย การปรับปรุงโครงสร้างการปล่อยสินเชื่อเพื่อเพิ่มความสามารถในการเข้าถึง และ,5.ความปลอดภัยทางถนน กำหนดให้ 55 องค์กรที่ร่วม MOU กำหนดมาตรการความปลอดภัยขององค์กร ตั้งเป้าดำเนินงานใน 3 จังหวัดที่มีนิคมอุตสาหกรรมจำนวนมาก ได้แก่ ระยอง ฉะเชิงเทรา และชลบุรี.
ที่ประชุมติดตามความคืบหน้า 5 ประเด็นเร่งด่วน คือ ส่งเสริมการมีรายได้และมีงานทำของผู้พิการ ผู้สูงอายุ การออมเพื่อการเกษียณอายุ
ประชารัฐ,ประชารัฐเพื่อสังคม,อนันตพร กาญจนรัตน์,ผู้พิการ,ผู้สูงอายุ,สุขภาพ